

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.13 | 2024. gada 29. augustā |

**14.**

**Par grozījumu Ogres novada attīstības programmas 2022.–2027. gadam Investīciju plānā 2022.–2027. gadam**

Saskaņā ar Ogres novada pašvaldības (turpmāk – Pašvaldība) domes 2022. gada 24. novembra lēmumu “Par Ogres novada ilgtspējīgas attīstības stratēģijas 2022.-2034. gadam 2.1. redakcijas, Ogres novada attīstības programmas 2022.-2027. gadam 2.1. redakcijas un Vides pārskata apstiprināšanu”[[1]](#footnote-1) apstiprināta Ogres novada attīstības programma 2022.–2027. gadam[[2]](#footnote-2) (turpmāk – Attīstības programma), Attīstības programmas Rīcības plāns 2022.–2027. gadam[[3]](#footnote-3) (turpmāk – Rīcības plāns) un Investīciju plāns 2022.–2027. gadam[[4]](#footnote-4) (turpmāk – Investīciju plāns).

Saskaņā ar Ministru kabineta 2014. gada 14. oktobra noteikumu Nr. 628 „Noteikumi par pašvaldību teritorijas attīstības plānošanas dokumentiem” 73. punktu rīcības plānu un investīciju plānu aktualizē ne retāk kā reizi gadā, ievērojot pašvaldības budžetu kārtējam gadam. Aktualizēto rīcības plānu un investīciju plānu apstiprina ar domes lēmumu un ievieto Teritorijas attīstības plānošanas informācijas sistēmā.

Pašvaldību likuma 4. panta pirmās daļas 4. punkts noteic, ka viena no pašvaldības autonomajām funkcijām ir gādāt par iedzīvotāju izglītību, tostarp nodrošināt iespēju iegūt obligāto izglītību un gādāt par pirmsskolas izglītības, vidējās izglītības, profesionālās ievirzes izglītības, interešu izglītības un pieaugušo izglītības pieejamību.

Ogres novada ilgtspējīgas attīstības stratēģijas 2022.–2034. gadam[[5]](#footnote-5) (turpmāk – Stratēģija) vīzija paredz nodrošināt izglītības iespējas visām iedzīvotāju grupām.

Stratēģijas trešais stratēģiskais mērķis paredz nodrošināt mājsaimniecībām tām nepieciešamo pakalpojumu ērtu pieejamību (SM3). Stratēģijas otrā horizontālā prioritāte  *Ģimenei draudzīgas un sociāli atbildīgas rīcības un politikas* (IP2) cita starpā paredz veicināt visu sociālo grupu cilvēku izaugsmi ar izglītības (t.sk. mūžizglītības), kultūras, sporta un darba pieejamību atbilstoši viņu vajadzībām un interesēm.

Stratēģijas trešajam stratēģiskajam mērķim Ogres novada attīstības programmā 2022.–2027. gadam[[6]](#footnote-6) (turpmāk – Attīstības programma) ir pakārtota otrā vidējā termiņa prioritāte *Pakalpojumu pieejamība un augstvērtīga dzīvesvide* (VTP-2). Tās rīcības virzienam *Konkurētspējīgu izglītības pakalpojumu nodrošināšana* (RV-2) ir izvirzīti seši uzdevumi, cita starpā veicināt izglītības pakalpojumu attīstību, nodrošinot to optimālo tīklu visā novada teritorijā (U-2.1.).

2024. gada 25. jūlijā Pašvaldības dome pieņēma lēmumu “Par Ogres novada pašvaldības projekta „Speciālās izglītības iestādes attīstība Ogres novadā efektīvas, kvalitatīvas un mūsdienīgas izglītības īstenošanai” īstenošanu un finansējumu”[[7]](#footnote-7), apstiprinot dalību projekta “Speciālās izglītības iestādes attīstība Ogres novadā efektīvas, kvalitatīvas un mūsdienīgas izglītības īstenošanai” iesniegumu atlases kārtas konkursā un projekta apstiprināšanas gadījumā uzņemties saistības. Minētā projekta ietvaros Pašvaldība plāno attīstīt speciālās izglītības iestādes infrastruktūru, izbūvējot moduļa tipa piebūvi esošajai ēkai, tajā nodrošinot skolas audzēkņiem dienesta viesnīcu un labierīcības ar dušām. Izbūvējot piebūvi atbrīvosies telpa papildu mācību kabinetu iekārtošanai.

Ņemot vērā minēto un pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 73. punktu,

**balsojot: ar 20 balsīm "Par" (Andris Krauja, Artūrs Mangulis, Atvars Lakstīgala, Dace Māliņa, Daiga Brante, Dainis Širovs, Dzirkstīte Žindiga, Egils Helmanis, Gints Sīviņš, Ilmārs Zemnieks, Indulis Trapiņš, Jānis Kaijaks, Jānis Siliņš, Kaspars Bramanis, Pāvels Kotāns, Raivis Ūzuls, Rūdolfs Kudļa, Santa Ločmele, Toms Āboltiņš, Valentīns Špēlis), "Pret" – nav, "Atturas" – nav, "Nepiedalās" – nav**,

Ogres novada pašvaldības dome **NOLEMJ:**

**1.** Izdarīt Ogres novada attīstības programmas 2022.–2027. gadam Investīciju plānā 2022.–2027. gadam (turpmāk – Investīciju plāns) grozījumu, papildinot ar 2.1.7. apakšpunktu atbilstoši pielikumam.

**2.** Uzdot Ogres novada pašvaldības (turpmāk – Pašvaldība) Centrālās administrācijas Attīstības un plānošanas nodaļas telpiskajam plānotājam:

**2.1.** ievietot šo lēmumu un Investīciju plānu Teritorijas attīstības plānošanas informācijas sistēmā piecu darbdienu laikā pēc lēmuma pieņemšanas;

**2.2.** nodrošināt paziņojuma par šo lēmumu publicēšanu nedēļas laikā pēc šī lēmuma pieņemšanas Pašvaldības oficiālajā tīmekļvietnē [*www.ogresnovads.lv*](http://www.ogresnovads.lv) un tuvākā Pašvaldības informatīvā izdevuma “Savietis” numurā.

**3.** Kontroli par lēmuma izpildi uzdot Ogres novada pašvaldības izpilddirektoram.

(Sēdes vadītāja,

domes priekšsēdētāja E. Helmaņa paraksts)

1. <https://tapis.gov.lv/tapis/lv/downloads/152986> [↑](#footnote-ref-1)
2. <https://tapis.gov.lv/tapis/lv/downloads/152978> [↑](#footnote-ref-2)
3. <https://tapis.gov.lv/tapis/lv/downloads/171819> [↑](#footnote-ref-3)
4. https://tapis.gov.lv/tapis/lv/downloads/185726 (25.04.2024. redakcija) [↑](#footnote-ref-4)
5. <https://tapis.gov.lv/tapis/lv/downloads/153036> [↑](#footnote-ref-5)
6. <https://tapis.gov.lv/tapis/lv/downloads/152978> [↑](#footnote-ref-6)
7. <https://www.ogresnovads.lv/lv/media/155334/download?attachment>

   [↑](#footnote-ref-7)